JUDEŢUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 31.01.2018, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia nr. 63/26.01.2018, a primaruluiinterimar, d-l Pantea Nicolae . La şedinţă participă 11 consilieri locali din totalul de 11.

 La ședință participă d-l economist Tripon Florin şi d-l inginer Luca Marius, reprezentanţi ai ADISIGD Arad, d-na Mane Corina, d-l Alb Traian, cetăţeni ai localităţii Groşeni, d-l Bătrîn Ignat din localitatea Nermiş.

 Președintele de ședință, d-l Denuţ Florin prezintă Ordinea de zi:

 1. Proiect de hotărâre privind aprobarea Planului de şcolarizare la nivelul comunei Archiş pentru anul şcolar 2018-2019 .

 2. Proiect de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor Judeţul Arad .

 3. Proiect de hotărâre privindînsuşirea de către Consiliul local a documentaţiei PUG şi RLU conţinând studii de fundamentare şi propunerile ( piese scrise şi piese desenate ) însoţită de raportul consultării populaţiei şi referatul de specialitate.

4. Proiect de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş.

 Se propune suplimentarea Ordinii de zi cu următorul proiect de hotărâre:

 5. Proiect de hotărâre privind **i**eşirea, ca membru fondator, a Comunei Archiş din cadrul Regiei Publice Locale Ocol Silvic ”Dumbrava” RA.

 6. Diverse.

 Președintele de ședință, d-l Denuţ Florin,supune la vot Ordinea de zi suplimentată, 9 consilieri locali sunt ,,pentru”, d-l Alb Dănuţ ,,se abţine”, d-l Pantea Nicolae ,,nu votează”, este adoptată Hotărârea Consiliului Local nr. 1/31.01.2018.

 În continuare este supus la vot Procesul-verbal încheiat în ședința extraordinară din data de 15.12.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, 9 consilieri locali sunt ,,pentru”, d-l Alb Dănuţ,,se abţine”, d-l Pantea Nicolae,,nu votează”, este adoptată Hotărârea Consiliului Local nr. 2/31.01.2018.

 Se supune la vot şi Procesul-verbal încheiat în ședința ordinară din data de 29.12.2017, proces-verbal care, de asemenea, a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, 9 consilieri locali sunt ,,pentru”, d-l Alb Dănuţ,,se abţine”, d-l Pantea Nicolae ,,nu votează”, este adoptată Hotărârea Consiliului Local nr. 3/31.01.2018.

 D-l Anta Gheorghe-Florin, secretarul comunei Archiş, prezintă preimul punct de pe Ordinea de zi. Proiect de hotărâre privind aprobarea Planului de şcolarizare la nivelul comunei Archiş pentru anul şcolar 2018-2019 , precizând că prin Adresa IŞJ Arad nr.3642/4/15.12.2017 s-a comunicat Avizul conform privind Structura reţelei şcolare a unităţilor de învăţământ preuniversitar de pe raza comunei Archiş, judeţul Arad pentru anul şcolar 2018-2019.

 Se supune la vot primul punct de pe Ordinea de zi: Proiect de hotărâre privind aprobarea Planului de şcolarizare la nivelul comunei Archiş pentru anul şcolar 2018-2019, 9 consilieri locali sunt ,,pentru”, d-l Alb Dănuţ ,,se abţine”, d-l Pantea Nicolae,,nu votează”, este adoptată Hotărârea Consiliului Local nr. 4/31.01.2018.

 La punctul doi de pe Ordinea de zi: Proiect de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor- Judeţul Arad, d-l economist Tripon Florin şi d-l inginer Luca Marius, reprezentanţii ADISIGD, fac o

prezentare succintă a modului în care vor fi încheiate contractele între persoanele fizice de pe raza comunei Archiş şi câştigătorul licitaţiei,comuna Archiş făcând parte din zona III-Sistem Integrat al deşeurilor. De asemenea d-nii sus-menţionaţi precizează că pentru anul 2018 cotizaţia la bugetul ADISIGD este de 2296,50 lei pentru 1531 locuitori, iar pentru anul 2017 a fost 2311,50 lei, fiind 1541 locuitori, deşi comuna Archiş a aprobat în anul 2017 doar 1 leu/persoană fizică, chiar dacă trebuia să se plătească 1,50 lei/pers.fizică, conform hotărârii AGA.

 D-l Pantea Nicolae, viceprimarul şi primarul interimar al comunei Archiş, spune că s-a hotărât preţul de 1 leu, deoarece nu au fost respectate toate condiţiile din partea ADISIGD, şi anume: nu s-au închis gropile, nu s-au făcut platformele la punctelede colectare, containerele trebuiau să fie în număr de 75 bucăţi, dar la ridicare erau doar 56, toate acestea fiind nemulţumiri, datorită cărora cuantumul cotizaţiei pentru anul 2017 a fost aprobat de 1 leu.

 D-l secretar Anta Florin spune că s-au primit două somaţii pentru a respecta hotărârea Aga şi se va respecta decizia , art.2 din proiectul de hotărâre prevede , în acest sens, următoarele:,, Se aprobă plata cotizaţiei Consiliului Local al comunei Archiş pe anul 2017 în suma de 2311,50 lei, la bugetul ADISIGD”.

 D-l consilier Hărdăuţ Pavel îi întreabă pe reprezentanţii ADISIGD, dacă firma care va câştiga licitaţia va aduce şi pubele.

 D-l consilier Denuţ Andrei întreabă cum se vor repartiza pubelele şi dacă se vor da în funcţie de numărul de persoane.

 D-l Tripon Florin spune că operatorul va asigura pubele şi, eventual, saci la fiecare casă, şi containere în punctele strategice, deoarece se doreşte ca, pe viitor , gunoiul să fie adunat selectiv.De asemenea, se mai precizează că, taxa de salubrizare pentru persoanelefizice va fi de maxim 3 lei/persoană/lună, iar pentru persoanele juridice va trebui hotărâtă, ulterior,de Consiliul local.

 Se supune la vot punctul doi de pe Ordinea de zi:Proiect de de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor Judeţul Arad, 9 consilieri locali sunt ,,pentru”, d-l Alb Dănuţ ,,se abţine”, d-l Pantea Nicolae ,,nu votează”, este adoptată Hotărârea Consiliului Local nr. 5/31.01.2018.

 D-l Pantea Nicolae prezintă punctul trei de pe Ordinea de zi: Proiect de hotărâre privindînsuşirea de către Consiliul local a documentaţiei PUG şi RLU conţinând studii de fundamentare şi propunerile ( piese scrise şi piese desenate ) însoţită de raportul consultării populaţiei şi referatul de specialitate **,** precizând că vineri (26.01.2018) a avut loc consultarea publicului la care au participat doi reprezentanţi ai Consiliului Judeţean, proiectanta d-na arhitect Feier Georgeta,care s-a ocupat de proiect, angajaţi ai Primăriei, consilieri locali şi cetăţeni ai comunei Archiş, aceasta reprezentând etapa a III-a –Elaborarea propunerilor perioada 15.12.2017-25.01.2018, urmând a avea loc şi etapa finală..

 Se supune la vot punctul trei de pe Ordinea de zi: Proiect de hotărâre privindînsuşirea de către Consiliul local a documentaţiei PUG şi RLU conţinând studii de fundamentare şi propunerile ( piese scrise şi piese desenate ) însoţită de raportul consultării populaţiei şi referatul de specialitate, 10 consilieri locali sunt ,,pentru”, d-l Pantea Nicolae ,,nu votează”, este adoptată Hotărârea Consiliului Local nr. 6/31.01.2018.

 În continuare d-l consilier local Crîjmar Den-Cristian prezintă punctul patru de pe Ordinea de zi:Proiect de de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş, afirmând că a iniţiat acest proiect datorită faptului că în urma furtunilor care au avut loc, în pădure au rămas multe lemne accidentale şi deoarece unităţile de cult de pe raza comunei Archiş au nevoie de un sprijin şi pentru a-şi putea depune cererile şi a face aprovizionarea cu lemne pentru iarnă mai devreme.

 Se supune la vot punctul patru de pe Ordinea de zi: Proiect de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş, 8 consilieri locali sunt ,,pentru”, d-nii consilieri Alb Dănuţ şi Bătrîn Nicolae se află în ,,conflict de interese”, d-l Pantea Nicolae ,,nu votează”, este adoptată Hotărârea Consiliului Local nr. 7/31.01.2018.

 Se trece la punctul cinci de pe Ordinea de zi:Proiect de hotărâre privind **i**eşirea, ca membru

fondator, a Comunei Archiş din cadrul Regiei Publice Locale Ocol Silvic ”Dumbrava” RA.

 D-l consilier Denuţ Florin precizează că a gândit acest proiect ca urmare a faptului că este un an dificil din toate punctele de vedere, dar mai ales financiar, neexistând fonduri , în al doilea rând deoarece nu este normal ca proprietarul şă primească bani de la angajat şi apoi, această formă nu a fost benefică pentru comuna Archiş.D-l consilier mai adaugă că speră ca lucrurile să se facă pe cale legală, să existe înţelegere din partea tuturor celor implicaţi şi să se aranjeze totul, astfel încât să fie bine pentru şi în avantajul comunei.

 D-l consilier Bociort Den-Vasile spune că nu este de acord cu acest proiect, deoarece nu a fost anunţat mai înainte şi nu este de acord nici cu Comisia prevăzută la art.2 din Proiectul de hotărâre.

 D-l consilier Denuţ Florin spune că acea Comisie poate fi schimbată.

 D-l consilier Bătrîn Nicolae spune că nu este de acord să se vină cu un Proiect de hotărâre înainte de şedinţă şi nu este de acord că este trecută d-na Bene Mioara în comisie.

 D-l consilier Denuţ Florin răspunde că atunci când este nevoie poate fi suplimentată Ordinea de zi şi mai spune că d-l consilier Bătrîn nu are dreptul la deliberări, la acest proiect, deoarece se află în conflict de interese.

 D-l consilier Bătrîn Nicolae afirmă că una este votul şi alta părerea lui personală şi întreabă ce s-a făcut cu banii de la fondul de drumuri.

 D-l consilier Alb Dănuţ este nemulţumit de faptul că s-au trimis Adrese de la RPL Ocolul Silvic Dumbrava RA şi nu s-au întocmit proiectele de hotărâri.

 D-l secretar Anta Florin precizează că nu a avut timp necesar pentru întocmirea proiectelor deoarece materialele de la RPL sunt trimise, întotdeauna, în ultimul timp , fără a avea timp la dispoziţie pentru documentare, dar acele proiecte , mai spune d-l secretar puteau fi iniţiate chiar de d-l consilier Alb Dănuţ, dacă erau urgente.

 D-l consilier Crîjmar Den-Cristian afirmă că de două luni s-u cerut răspunsuri la anumite probleme ŞI Caietele de inventariere de la RPL , dar totul a fost tratat superficial şi nu s-a primit nici un răspuns, acest lucru, proprietarul a solicitat nişte lucruri, dar administratorul le-a ignorat.

 D-l consilier Denuţ Andrei face o referire la Adresele de la RPL Dumbrava, documente care au fost puse la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi,precizând că acele adrese sunt o jignire la adresa Consiliului local, în primul rând deoarece reiese de acolo că au existat pierderi în exploatare de 128 mc.De asemenea mai precizează că deşi ,,se marchează cum se marchează”, Consiliul local a hotărât ca o anumită partidă să se dea într-un fel, RPL Dumbrava revine şi o aduce din nou în discuţie şi că procentul pentru fiecare familie trebuie propus de Consiliul local, nu de RPL Ocolul Silvic .

 D-l consilier Alb Dănuţ spune că de la început nu a fost nici el de acord cu punctul 1 din acea adresă şi, în acest sens, a avut o discuţie cu juristul de la RPL Dumbrava, fiind foarte supărat deoarece nu juristul trebuia să se ocupe de acel lucru, ci contabilul şi precizează că este de acord cu d-nii consilier în privinţa acelor lucruri.

 D-l consilier Denuţ Andrei întreabă care sunt paşii pe care trebuie să-i urmeze un cetăţean al comunei pentru a cumpăra lemn de foc, fiindcă , încî, mai există probleme în legătură cu aceasta.

 D-l consilier Alb Dănuţ precizează că, la ora actuală, nu există contract între RPL şi vreo firmă pentru parchetele la prestări, neînscriindu-se nimeni la licitaţie.

 D-l consilier Denuţ Florin întreabă de ce nu se repetă licitaţia tot la două săptămâni.

 D-l Alb Traian, locuitor al satului Groşeni, spune că se scot parchetele la prestări în locul mai rău,pentru ca oamenii să nu-şi permită să aibă acces la ele, iar cele pe picior se scot în locurile bune.

 D-l Pantea Nicolae propune ca cetăţenii să depună, eventual, cereri şi la primărie , şi se poate discuta cu pădurarii , chiar dânsul mediind problema a trei cetăţeni din comună , care în cele din urmă au intrat în posesia lemnelor.

 Se la vot punctul cinci de pe Ordinea de zi: Proiect de hotărâre privind **i**eşirea, ca membru fondator, a Comunei Archiş din cadrul Regiei Publice Locale Ocol Silvic ”Dumbrava” RA., d-nii

consilieri Bun Faur Ioan, Crîjmar Den, Denuţ Florin, Denuţ Andrei, Horhat Pavel-Nelu, Răzban

Pavel şi Hărdăuţ Pavel sunt ,,pentru”, d-l Bociort Den-Vasile ,,este împotrivă”,d-nii consilieri Alb Dănuţ şi Bătrîn Nicolae se află în ,,conflict de interese”, d-l Pantea Nicolae ,,nu votează”, acest

proiect este respins deoarece nu este întrunit cvorumul, fiind vorba de hotărâre de patrimoniu ..

 D-l consilier Alb Dănuţ îi spune d-lui Hărdăuţ Pavel că nu are voie să voteze deoarece este în conflict de interese.

 D-l consilier Hărdăuţ Pavel spune că votează pentru binele comunei.

 D-l consilier Denuţ Florin solicită să se ceară punctul de vedere al Instituţiei Prefectului- Judeţul Arad cu privire la votul d-lui viceprimar.

 D-l Pantea Nicolae spune că situaţia actuală este foarte grea, trebuie aprobat bugetul, din luna februarie datoriile devin arierate şi le aduce la cunoştinţa d-lor consilieri că a făcut împreună cu d-l secretar două plângeri penale la Parchet.

 La punctul Diverse d-l Alb Traian le propune d-lor consilieri să solicite fondul de salarii al celor de la birouri de la RPL, afirmând că a văzut grila de salarizare şi că cei de la RPL Dumbrava sunt obligaţi să prezinte bugetul lor, Consiliului local. .

 D-nii consilieri Crîjmar Den şi Hărdăuţ Pavel spun că ei nu au nimic cu salariile celor de la RPL Dumbrava, ei vor doar ca profitul de la pădure să intre la comună.

 D-l consilier Denuţ Florin spune că începând cu acea dată nu se va mai vota nimic ce are legătură cu pădurea.

 În continuare, d-na Mane Corina întreabă care sunt paşii de urmat pentru construirea unui garaj.

D-l Horhat Ioan, inspector în cadrul Compartimentului Urbanism , precizează că în conformitate cu Legea nr. 50/1991 , trebuie depusă la primărie o cerere pentru obţinerea Certificatului de urbanism şi a Autorizaţiei de construire, împreună cu actele de proprietate.

 În continuare d-l Alb Vasile, inspector în cadrul Compartimentului impozite și taxe le prezintă

 d-lor consilieri Raportul de inventariere a bunurilor aparţinând Consiliului Local al Comunei Archiş la data de 31.12.2017 .

 D-l secretar Anta Florin prezintă cererea d-nei Horhat Cornelia , persoană încadrată în grad de handicap accentuat , conform Certificatului de încadrare în grad de handicap nr.869/09.02.2017 care solicită scutirea de la plata impozitului pe clădire, conform prevederilor Codului fiscal.

 D-nii consilieri, în unanimitate, sunt de acord cu scutirea de la plata impozitului pe clădire .

 La ședința Consiliului local sosește și d-l doctor Giurgiulescu Silviu, medic de familie, care

participă la invitația d-lui consilier Bociort Den-Vasile și care prezintă situația Dispensarului din Groșeni spunând că potrivit unor documente acea clădire aparține Spitalului Ineu.

 D-l consilier Bociort Den îl îl întreabă pe d-l doctor care este situația vaccinării copiilor mici.

 D-l doctor răspunde că situația este bună, s-au făcut vaccinurile necesare.

 D-l consilier Crîjmar Den întreabă cum este situația cu aprovizionarea lemnelor pentru dispensare.

 D-l doctor spune că a vorbit cu pădurarul Bociort Aron pentru Archiș şi a spus că nu au lemne trase, dar la cabinetul din Groșeni nu există lemne și din această cauză nu poate face consultații în zilele de marți și joi în localitatea Groșeni.De asemenea, d-l doctor mai dezvoltă o problemă cu care se confruntă, și anume problema internetului și a imprimantei pentru același cabinet din localitatea Groșeni, precizând că în două săptămâni va fi deschișă noua farmacie și nu se vor putea elibera rețete tocmai din cauza menționată.

 D-l consilier Alb Dănuț spune că va face o donație, indemnizația de consilier pe o lună pentru a cumpăra o imprimantă.

 D-l consilier Denuț Florin spune că dacă va mai fi nevoie, diferența o va suporta din indemnizația sa.

 D-l Pantea Nicolae face o sugestie, referitor la internet, că ar trebui discutat cu d-na director a Școlii Gimnaziale Groșeni pentru acesta, școala fiind în imediata apropiere a dispensarului.

 D-l consilier Alb Dănuț le prezintă d-lor consilieri răspunsul de la RPL Dumbrava, urmare a adresei făcute de unii dintre d-nii consilieri prezenți.

 În continuare, d-l Pantea Nicolae prezintă o situație, ca urmare a unei dezbateri care a avut loc la Instituția Prefectului-Județul Arad, cu privire etapele privind dezvoltarea alimentării cu gaze naturale

a Judeţului Arad.

 De asemenea aduce la cunoștința d-lor consilieri și o adresă de la ANRSC Deva, care informează

 cu privire la Legea serviciilor comunitare de utilităţi publice nr.51/2006 şi la consecințele de a nu avea o firmă autorizată pentru apă, comuna Archiş neîndeplinind condiţiile legale cerute de lege.

 D-l Rezban Aurel, inspector Compartimentul cultură îi întreabă pe d-nii consilieri locali dacă în anul 2018 vor fi cuprinși bani și pentru funcționarea ansamblului,,Codrenii” din Groșeni sau nu vor mai putea funcționa.

 D-l Pantea Nicolae întreabă și despre Sărbătoarea câmpenească ,,Întâlnirea Codrenilor” din satul de vacanță din localitatea Groșeni , care avea loc în luna iulie și îi roagă pe d-nii consilieri să își spună punctul de vedere, dacă va mai avea sau nu loc.

 D-l consilier Crîjmar Den spune că vor vorbi despre acest lucru și luna viitoare

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei ordinare din data de 31.01.2018.

 PREŞEDINTE DE ŞEDINŢĂ SECRETAR

 FLORIN DENUŢ GHEORGHE-FLORIN ANTA